####  Spisové číslo súťaže: 8177/2022/VED/HOMJ

#### Výzva na predloženie ponuky

pre zákazku v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Názov predmetu zákazky:

**„Zabezpečenie udržateľnosti ekosystému Voľnočasového priestoru JAMA a povýsadbové**

**ošetrenie rastlín,,**

1. **Identifikácia verejného obstarávateľa:**

**Názov:** Mestská časť Bratislava - Nové Mesto (ďalej len „MČ BNM“)

**Sídlo:** Junácka 1, 832 91 Bratislava

**IČO:** 00 603 317

**Internetová stránka:** <https://www.banm.sk/>

1. **Druh zákazky:** Služby
2. **Spoločný slovník obstarávania** **(kód CPV):**

Hlavný: 77300000 -3 – Záhradné služby

1. **Stručný opis zákazky:**

Predmetom zákazky je odborná starostlivosť a zabezpečenie plnej udržateľnosti ekosystému novootvoreného Voľnočasového priestoru JAMA vrátane po výsadbového ošetrenia rastlín, nachádzajúceho sa v areáli parku JAMA – Nové Mesto, bližšie špecifikovaného v zmluve a prílohách.

1. **Miesto dodania predmetu zákazky:** Mestská časť Bratislava – Nové Mesto, podrobne uvedený v prílohe č. 3 tejto výzvy.
2. **Lehota viazanosti cenovej ponuky:** Lehota viazanosti ponúk je do 31.12.2024, uchádzač je svojou ponukou viazaný počas lehoty viazanosti ponúk.
3. **Termín obhliadky:** Obhliadka miesta realizácie nie je potrebná, nakoľko opis predmetu zákazky je vypracovaný tak, aby bolo možné riadne zistiť rozsah celkového predmetu. V prípade, že obhliadku niektorý uchádzač bude vyžadovať, obhliadku vykoná individuálne podľa potreby.
4. **Predpokladaná hodnota zákazky:** 53 296,34EUR bez DPH
5. **Typ zmluvy:**  Zmluva na zabezpečenie udržateľnosti Voľnočasového priestoru JAMA (ďalej len „zmluva“).
6. **Trvanie zmluvy alebo lehota dodania:** Na dobu určitú a to do riadneho splnenia predmetu zmluvy, podrobne uvedený v prílohe č.3 tejto výzvy.
7. **Variantné riešenia:** Variantné riešenia sa nepripúšťajú.
8. **Jazyk ponuky:** Ponuky sa predkladajú v slovenskom jazyku, to neplatí pre ponuky, návrhy, doklady a dokumenty vyhotovené v českom jazyku.
9. **Kritériá na vyhodnotenie ponúk:** Najnižšia cena - **Celková cena za predmet zákazky v EUR s DPH** zaokrúhlená na dve desatinné miesta. Ponúknutá cena úspešného uchádzača zahŕňa všetky jeho náklady na realizáciu predmetu zákazky.

Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.

1. **Vyhodnotenie ponúk:** V zmysle § 117 ods. 1 účinného zákona o verejnom obstarávaní (hospodárnosť) a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, výhradne u uchádzača, ktorý sa umiestnil na prvom mieste v poradí. V prípade, ak ponuka uchádzača na 1. mieste v poradí nebude spĺňať požiadavky na predmet zákazky, verejný obstarávateľ pristúpi k vyhodnoteniu ponuky u uchádzača na 2. mieste v poradí. Verejný obstarávateľ vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na 1. mieste v poradí.
2. **Financovanie predmetu zákazky:** Úspešnému uchádzačovi sa neposkytuje preddavok, splatnosť akejkoľvek faktúry je 30 dní odo dňa jej doručenia verejnému obstarávateľovi v súlade s ust. § 340b, ods.1 Obchodného zákonníka.
3. **Podmienky účasti:**

Požadujeme, aby uchádzač/ záujemca predložil doklady preukazujúce splnenie podmienok účasti nasledovne:

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov:

1. je oprávnený uskutočňovať stavebné práce; **preukazuje doloženým dokladom o oprávnení** **poskytovať službu, ktorá zodpovedá predmetu zákazky,**
2. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu - **uchádzač preukazuje doloženým čestným vyhlásením.**

**17. Lehota, miesto a spôsob predkladania ponúk:** **do 11.08.2022 do 12:00 hod.**

Ponuku je potrebné podať v elektronickej podobe prostredníctvom elektronického nástroja JOSEPHINE (ďalej len „EN JOSEPHINE) na webovej stránke.

Záujemca v EN JOSEPHINE vloží svoju cenovú ponuku do určeného formulára na príjem ponúk (**Celková cena za predmet zákazky v EUR s DPH**) a vloží ako prílohu nasledovné dokumenty:

1. Vyplnenú Prílohu výzvy č.2 – Návrh na plnenie kritérií
2. Podpísanú Prílohu č.3 – Návrh Zmluvy o dielo
3. Vyplnenú Prílohu č.5 – Výkaz Výmer

 c) Doklady na preukázanie splnenia podmienok účasti podľa bodu 16 tejto výzvy, vo formáte PDF,

d) Čestné vyhlásenie o neprítomnosti konfliktu záujmov

**18. Osobitné podmienky plnenia zmluvy:**

Požiadavka na predmet zákazky:

.....

**19. Ostatné informácie:**

 Ostatné informácie potrebné na vypracovanie ponuky sú uvedené v Prílohe č. 1 tejto Výzvy.

**20. Kontaktná osoba:**

Oddelenie verejného obstarávania, Homolová Jana, tel.: 02/49253406, e-mail: jana.homolova@banm.sk

**PRÍLOHY :**

Príloha č. 1 Ostatné informácie

Príloha č. 2 Návrh na plnenie kritéria

Príloha č. 3 Návrh Zmluvy na zabezpečenie udržateľnosti Voľnočasového priestoru JAMA

Príloha č. 4 Opis predmetu zákazky

Príloha č. 5 Výkaz Výmer

Príloha č. 6 Záhony realizačná PD zip

Príloha č. 7 Situácia údržba zelene

Príloha č. 8 Plán údržby

 V Bratislave dňa 01.08.2022

 v. r.

..........................................................................................

Vedúci oddelenia dopravy, európskych fondov a verejného obstarávania